Projecten un museu dissenyat per Frank Gehry a una masia d'Arenys de Munt
Arenys de Munt // 27/12/2018 - 09:49h
Podria exhibir part de la col·lecció de Lluís Bassat i l'alcalde del municipi ja ha elogiat "l'ambiciós projecte"
Rabasseda ha reconegut que hi ha diferents "condicionants" com ara el planejament urbanístic – es vol edificar en un terreny no urbanitzable - , l'impacte paisatgístic i social que pot tenir, o el fet que el Pla Territorial General de Catalunya contempla construir una carretera per unir el Maresme i el Vallès Oriental a través de la zona boscosa on es vol aixecar el futur museu d'art contemporani.
Amb tot, ha dit que "sempre hi ha marge de maniobra quan es tracta de temes d'interès públic". Es mostra convençut que quan arribi el moment, "la Comissió Territorial d'Urbanisme, la Generalitat, i l'Ajuntament", treballaran conjuntament per fer possible aquesta fita.
Segons Marc Roig, el nou edifici es dividiria en tres plantes. A la primera s'hi ubicaria un restaurant i un auditori d'ús privat i públic, ja que s'arribaria a un acord amb l'Ajuntament d'Arenys de Munt per gestionar-lo. A la segona planta hi hauria el museu d'art contemporani amb una mostra permanent amb obres de la col·lecció Carmen i Lluís Bassat i també amb un espai per exposicions itinerants. Pel que fa a la tercera planta, hi hauria les noves oficines de NaturalmarcsBCN. Rius assegura que la previsió és que l'equipament rebi un milió de visites anuals.
Tot i això, fonts de la Col·lecció Bassat han explicat a l'ACN que no existeix "cap compromís" amb el futur museu d'Arenys de Munt: "L'aposta i el compromís és amb Mataró i amb la Nau Gaudí", insisteixen les mateixes fonts, que desvinculen l'eventual projecte de Gehry a un hipotètic trasllat de la seu del museu.